Καθεδρικός Ναός του Αγίου Φραγκίσκου της Ασίζης (Ρόδος)

Ο Καθεδρικός Ναός του Αγίου Φραγκίσκου της Ασίζης ονομάζεται επίσης Καθολικός Καθεδρικός Ναός της Ρόδου, είναι μια ρωμαιοκαθολική εκκλησία που βρίσκεται στην πόλη της Ρόδου, κοντά στην πύλη του Αγίου Αθανασίου, μεταξύ των δύο συνοικιών Ακάντια και Αγίου Ιωάννη. Η εκκλησία είναι ο καθεδρικός ναός της Ρωμαιοκαθολικής Αρχιεπισκοπής Ρόδου.

Στις 20 Σεπτεμβρίου 1936 τέθηκε η πρώτη πέτρα παρουσία του Αρχιεπισκόπου Τζιοβάνι Καστελάνι και του Ιταλού κυβερνήτη Δωδεκανήσου Μάριο Λάγκο. Οι εργασίες για την κατασκευή της εκκλησίας, σχεδιασμένες από τον αρχιτέκτονα Αρμάντο Μπερναμπίτι, τελείωσαν το 1939. Το 1940 η εκκλησία εξοπλίστηκε με ένα όργανο και εμπλουτίστηκε με 14 ανάγλυφα από τερακότα που απεικονίζουν τους Σταθμούς του Σταυρού, του γλύπτη Μοντελεόνε.

Οι τοιχογραφίες στους τοίχους της χορωδίας φιλοτεχνήθηκαν από τον Πιέτρο Γκαουντέντσι. Στην οροφή πάνω από τον κεντρικό βωμό υψώνεται ένας σταυρός, γύρω από τον οποίο είναι διατεταγμένα συμμετρικά σύμβολα των τεσσάρων ευαγγελιστών. Πίνακες του Γκαουντέντσι είναι επίσης στους πλαϊνούς βωμούς που αντιπροσωπεύουν, αντίστοιχα, τον Ευαγγελισμό και τον Άγιο Μαυρίκιο.

 Παραπομπές 

 Εξωτερικοί σύνδεσμοι 


Ρόδος